כל האמת בפנים
ועלתה הדמעה מעל כל פנים; אנשים ונשים וילדים קטנים; כי עבר הצבא מתו השדות; כי ניסית אותנו במיליון עקדות; כי נותרו עצמות, עצמות ועור; תדהמה ואימה אין פנים ואחור; וכל הרואה את פניו מסתיר; זה אדם אמרנו וימיו כקציר; ואמרנו אמרנו זה לא יחזור; ונרבה נכסים ונירש ונשמור; ולימדנו צבאנו להביס אויב; קשי פנים הפכנו וחזקי לב; ואנחנו יפים ונבונים; וראינו למוות פנים מול פנים; ויש אלוהים למאמינים; וכולם מוכרים וכולם קונים; לא הרחק מכאן וביום הזה; באותו העולם באותו המחזה; ידיעות מהשטח צילומים ראשונים; זה מה שאמרנו - כל האמת בפנים; בפנים; ודמעה דמעה מעל כל פנים; אנשים ונשים וילדים קטנים; 